Fyrsta umferð Gettu betur , spurningakeppni framhaldsskólanna , fer fram í þessari viku . Til leiks eru skráðir 27 framhaldsskólar og í kvöld mun lið Fjölbrautaskóla Vesturlands etja kappi við lið Framhaldsskólans í Vestmannaeyjum . Viðureignin hefst kl. 19:30 og verður í beinni útsendingu á Rás 2 . Lið Fjölbrautaskóla Vesturlands er skipað þeim Karli Ívari Alfreðssyni , Amalíu Sif Jessen og Guðmundi Þór Hannessyni . Gangi þeim sem allra best og áfram FVA !